《诗酒六首 其四》
宋代·华镇

已在渊明归去后，只消长庆醉吟中。诗名未到出蓝者，酒德忘为垂白翁。

刻烛分题喉每噤，挥杯多酌指如丛。拦街拍手儿童笑，十日醒无一日空。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。